ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
2 കോടി ലക്ഷാധിപതി ദിദികളെ സൃഷ്ടിക്കുകയാണ് ലക്ഷ്യം; ഡ്രോൺ കി ഉഡാൻ ശക്തിപ്പെടുത്താൻ വനിതാ സ്വയം സഹായ സംഘങ്ങൾ: പ്രധാനമന്ത്രി
77-ാമത് സ്വാതന്ത്ര്യ ദിനത്തിൽ ഇന്ന് ചുവപ്പുകോട്ടയുടെ കൊത്തളത്തിൽ നിന്ന് രാജ്യത്തെ അഭിസംബോധന ചെയ്തുകൊണ്ട് പ്രധാനമന്ത്രി ശ്രീ നരേന്ദ്ര മോദി പറഞ്ഞു, ഗ്രാമങ്ങളിൽ 2 കോടി 'ലക്ഷപതി ദിദികളെ' സൃഷ്ടിക്കുക എന്ന ലക്ഷ്യത്തോടെ സർക്കാർ വനിതാ സ്വയം സഹായ സംഘങ്ങളുമായി  പ്രവർത്തിക്കുന്നു. . 10 കോടി സ്ത്രീകൾ ഇന്ന് വനിതാ സ്വയം സഹായ സംഘങ്ങളുമായി ബന്ധപ്പെട്ടിരിക്കുന്നുവെന്ന് പ്രധാനമന്ത്രി നിരീക്ഷിച്ചു. "ഇന്ന് ഗ്രാമങ്ങളിൽ, ബാങ്കിലും അംഗൻവാടിയിലും മരുന്നുകൾ നൽകാൻ ഒരു ദീദിയും കാണാം."
പ്രധാനമന്ത്രി കാർഷിക സാങ്കേതികവിദ്യയെക്കുറിച്ച് സംസാരിക്കുകയും ഗ്രാമവികസനത്തിൽ ശാസ്ത്രസാങ്കേതികവിദ്യയുടെ സാധ്യതകൾ പ്രയോജനപ്പെടുത്തുന്നതിനുള്ള ഒരു ഉറപ്പു ഉണ്ടാക്കുകയും ചെയ്തു. ഡ്രോണുകൾ പ്രവർത്തിപ്പിക്കുന്നതിനും നന്നാക്കുന്നതിനുമായി 15,000 വനിതാ സ്വയം സഹായ സംഘങ്ങൾക്ക് വായ്പയും പരിശീലനവും നൽകുമെന്ന് പ്രധാനമന്ത്രി പറഞ്ഞു. "ഡ്രോൺ കി ഉഡാൻ" ഈ വനിതാ സ്വയം സഹായ സംഘങ്ങൾ നടപ്പിലാക്കും, പ്രധാനമന്ത്രി പറഞ്ഞു.
ND
(
പ്രധാനമന്ത്രിയുടെ ഓഫീസ്
വടക്കുകിഴക്കൻ സംസ്ഥാനങ്ങൾ കഴിഞ്ഞ 8 വർഷത്തിനിടെ സമാനതകളില്ലാത്ത പരിവർത്തനം കണ്ടു: പ്രധാനമന്ത്രി
വടക്കുകിഴക്കൻ മേഖലയിലെ സമാനതകളില്ലാത്ത പരിവർത്തനം അവിടത്തെ ജനങ്ങൾക്ക് വിപുലമായ നേട്ടങ്ങളുണ്ടാക്കിയെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു പൗരന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു:
“വടക്കുകിഴക്ക് കഴിഞ്ഞ 8 വർഷത്തിനിടയിൽ സമാനതകളില്ലാത്ത പരിവർത്തനം കണ്ടു, ഇത് അവിടത്തെ ജനങ്ങൾക്ക് വിപുലമായ നേട്ടങ്ങളിലേക്ക് നയിച്ചു. ഏത് മേഖലയും നോക്കുക, നേട്ടങ്ങൾ എണ്ണമറ്റതാണ്.
The Northeast has seen unparalleled transformation in the last 8 years, leading to extensive benefits for the people there. Pick any sector, the gains are innumerable. https://t.co/pqm1xPLzJC
— Narendra Modi  February 12, 2023
മന്ത്രിസഭ
സുസ്ഥിര നഗര വികസനത്തിനുള്ള സാങ്കേതിക സഹകരണത്തിന് ഇന്ത്യയും ബ്രിട്ടണും തമ്മില് ഒപ്പുവച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
സുസ്ഥിര നഗര വികസനത്തിനുള്ള സാങ്കേതിക സഹകരണത്തിന് ഇന്ത്യയും ബ്രിട്ടണും തമ്മില് 2018 ഏപ്രിലില് ഒപ്പുവച്ച ധാരണാപത്രത്തിന്പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
വിശദാംശങ്ങള്
ഇന്ത്യയും യു.കെയും തമ്മില് സുസ്ഥിര നഗരവികസനത്തിനുള്ള സ്ഥാപനസഹകരണത്തിന് സൗകര്യമൊരുക്കുകയും അത് ശക്തമാക്കുകയുമാണ് കരാറിന്റെ ഉദ്ദേശ്യം. സ്മാര്ട്ട് സിറ്റി വികസനം, ഖരമാലിന്യ പരിപാലനം, ചെലവ് കുറഞ്ഞ ഹരിതഭവനങ്ങള്, ജലമാലിന്യ പരിപാലനം, നഗരസ്ഥാപനങ്ങളുടെ ശേഷിവര്ദ്ധിപ്പിക്കല്, നഗരമേഖലകളിലെ നൈപുണ്യവികസനം, നഗര ചലനാത്മകത, ചരക്ക് നീക്കത്തിലധിഷ്ഠിതമായ വികസനം, സാമ്പത്തികലഭ്യതയ്ക്ക് നൂതനാശയം, കരാരില് ഏര്പ്പെട്ട കക്ഷികള് തമ്മില് പരസ്പരം അംഗീകരിച്ചിട്ടുള്ള മറ്റ് വിഷയങ്ങള് എന്നിവ സഹകരണത്തിന്റെ മേഖലകളില് ഉള്പ്പെടും.
നടപ്പിലാക്കല് തന്ത്രം
ഈ ധാരണാപത്രത്തിന്റെ അടിസ്ഥാനത്തില് പരസ്പരസഹകരണമേഖലകളിലെ തന്ത്രങ്ങള് ആവിഷ്ക്കരിക്കാനും നടപ്പിലാക്കല്പദ്ധതികള് ആവിഷ്ക്കരിക്കുന്നതിനുമായി ധാരണാപത്രത്തിന്റെ അടിസ്ഥാനത്തില് ഒരു സംയുക്ത കര്മ്മസമിതി  രൂപീകരിക്കും. നഗരവികസനത്തിനുള്ള ഈ സംയുക്ത കര്മ്മ സമിതി ഇന്ത്യയിലും യു.കെയിലുമായി വര്ഷത്തിലൊരിക്കല് മാറിമാറി യോഗം ചേരാനാണ് ആലോചിക്കുന്നത്.
പ്രധാനപ്പെട്ട ഗുണഫലങ്ങള്
രണ്ടു രാജ്യങ്ങള്ക്കുമിടയില് സുസ്ഥിര നഗരവികസന മേഖലയില് ശക്തവും കരുത്തുറ്റതുമായ ഉഭയകക്ഷി സഹകരണം ഈ ധാരണാപത്രം പ്രോത്സാഹിപ്പിക്കും.
ഗുണഭോക്താക്കള്
(സ്മാര്ട്ട് സിറ്റി വികസനം, ഖരമാലിന്യ പരിപാലനം, ചെലവ് കുറഞ്ഞ ഹരിത ഭവനങ്ങള്, ജലമാലിന്യ പരിപാലനം, നഗരമേഖലകളിലെ നൈപുണ്യവികസനം, നഗരങ്ങളിലെ ചലനാത്മകത, ചരക്ക് നീക്ക അടിസ്ഥാന വികസനം തുടങ്ങിയ മേഖലകളില് ധാരണാപത്രം തൊഴിലവസരങ്ങള് സൃഷ്ടിക്കുമെന്ന് പ്രതീക്ഷിക്കുന്നു.
RS/MRD
ഉപരാഷ്ട്രപതിയുടെ കാര്യാലയം
അന്താരാഷ്ട്ര മാതൃഭാഷ ദിനം ഉപരാഷ്ട്രപതി തനത് ശൈലിയിൽ ആഘോഷിച്ചു
മലയാളം ഉൾപ്പെടെ 22 ഇന്ത്യൻ ഭാഷകളിലും, ഇംഗ്ലീഷും ട്വീറ്റ് ചെയ്തു കൊണ്ട് അന്താരാഷ്ട്ര മാതൃഭാഷാ ദിനം ഇന്ന് ഉപരാഷ്ട്രപതി ശ്രീ എം. വെങ്കയ്യനായിഡു തനത് ശൈലിയിൽ ആഘോഷിച്ചു.
ഒരാളുടെ മാതൃഭാഷ പ്രോത്സാഹിപ്പിക്കുന്നതിനെ കുറിച്ച് 24 ഇന്ത്യൻ പ്രാദേശിക ഭാഷകളിൽ വിവിധ ദിന പത്രങ്ങളിൽ അദ്ദേഹം ലേഖനമെഴുതി. ഇംഗ്ലീഷിൽ 'ദി ടൈംസ് ഓഫ് ഇന്ത്യ'യിലും, മലയാളത്തിൽ 'മാതൃഭൂമി'യിലും, മറ്റ് 23 പ്രാദേശിക ഭാഷകളിലുള്ള ദിനപത്രങ്ങളിലാണ് ഉപരാഷ്ട്രപതി എഴുതിയ ലേഖനം പ്രസിദ്ധീകരിച്ചത്.
2021 ഫെബ്രുവരി 16 ന് മാതൃഭാഷ പ്രോത്സാഹിപ്പിക്കുന്നതിനുള്ള നടപടികൾ സ്വീകരിക്കാൻ അഭ്യർത്ഥിച്ചുകൊണ്ട് ഉപരാഷ്ട്രപതി പാർലമെന്റ് അംഗങ്ങൾക്ക് കത്തെഴുതിയിരുന്നു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 115.23 കോടി ഡോസ് വാക്സിന്
രോഗമുക്തി നിരക്ക് 98.28 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 12,789 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,38,97,921 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 11,106 പേര്ക്ക്
രാജ്യത്ത് നിലവില് ചികിത്സയിലുള്ളത് 1,26,620 പേര്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.37 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 46 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 56 ദിവസമായി 2 ശതമാനത്തില് താഴെ
ആകെ നടത്തിയത് 62.93 കോടി പരിശോധനകള്.
തൊഴില്, ഉദ്യോഗ മന്ത്രാലയം
തൊഴിലാളികൾക്ക് ലഭ്യമാക്കേണ്ട നഷ്ടപരിഹാരവുമായി ബന്ധപ്പെട്ട സാമൂഹ്യ സുരക്ഷ കോഡ്, 2020 കരട് ചട്ടങ്ങൾ വിജ്ഞാപനം ചെയ്തു
ന്യൂഡൽഹി, ജൂൺ 15, 2021
പരിഷ്ക്കരിച്ച തൊഴിൽ നിയമങ്ങളുടെ ഭാഗമായ കോഡ് ഓൺ സോഷ്യൽ സെക്യൂരിറ്റി, 2020  പ്രകാരം, തൊഴിലാളികൾക്ക് ലഭ്യമാക്കേണ്ട നഷ്ടപരിഹാരവുമായി ബന്ധപ്പെട്ട കരട് ചട്ടങ്ങള് കേന്ദ്ര തൊഴിൽ മന്ത്രാലയം 03.06.2021-ന് വിജ്ഞാപനം ചെയ്തു. ബന്ധപ്പെട്ടവർക്ക് ഇതിന്മേലുള്ള നിർദ്ദേശങ്ങളും എതിരഭിപ്രായങ്ങളും കരട് വിജ്ഞാപനം വന്ന തിയതി മുതൽ 45 ദിവസത്തിനുള്ളിൽ അറിയിക്കാവുന്നതാണ്.
സംഘടിത, അസംഘടിത മേഖലകളിലെ തൊഴിലാളികൾക്കും ജീവനക്കാർക്കും സാമൂഹിക സുരക്ഷ ഉറപ്പാക്കുകയെന്ന ലക്ഷ്യത്തോടെ, സാമൂഹ്യ സുരക്ഷയുമായി ബന്ധപ്പെട്ട തൊഴിൽ നിയമങ്ങൾ ഭേദഗതി ചെയ്യുകയും, ഏകീകരിക്കുകയും ചെയ്യുകയെന്നതാണ് സാമൂഹ്യ സുരക്ഷ കോഡ്, 2020 വിഭാവനം ചെയ്യുന്നത്.
മാരകമായ അപകടങ്ങൾ, ഗുരുതരമായ ശാരീരിക പരിക്കുകൾ, തൊഴിൽ ജന്യരോഗങ്ങൾ എന്നിവ സംഭവിച്ചാൽ നഷ്ടപരിഹാരം നൽകുന്നതിനുള്ള തൊഴിലുടമയുടെ ബാധ്യതയുമായി ബന്ധപ്പെട്ട വ്യവസ്ഥകൾ  സാമൂഹ്യ സുരക്ഷ കോഡ്, 2020-ലെ ചാപ്റ്റർ VII വിഭാവനം ചെയ്യുന്നു.
കേന്ദ്ര സർക്കാർ വിജ്ഞാപനം ചെയ്ത കരട് ചട്ടങ്ങളിൽ, നഷ്ടപരിഹാരം അഥവാ ഒത്തുതീര്പ്പിനുള്ള അപേക്ഷാ രീതി, നഷ്ടപരിഹാരം വൈകിയാലുള്ള പലിശ നിരക്ക്, അധികാര കേന്ദ്രങ്ങൾ തമ്മിൽ പണം കൈമാറുന്നത്തിനുള്ള നടപടിക്രമങ്ങൾ, വിദേശ രാജ്യങ്ങളിൽ നിന്ന് നഷ്ടപരിഹാരമായി ലഭിച്ച തുക കൈമാറുന്നതിനുള്ള ക്രമീകരണങ്ങൾ എന്നിവ ഉൾപ്പെടുന്നു.
സാമൂഹ്യ സുരക്ഷ കോഡ്   ചട്ടങ്ങൾ, 2021  പതിപ്പുകൾ https://labour.gov.in/whatsnew/draft-social-security-employees-compensationcentral-rules-2021-framed-inviting-objections എന്ന ലിങ്കിൽ ലഭ്യമാണ്.
RRTN/SKY
(Visitor Counter : 161
പ്രധാനമന്ത്രിയുടെ ഓഫീസ്
ബംഗളൂരു ഐ.ഐ.എസ്.സിയില് മസ്തിഷ്ക ഗവേഷണ കേന്ദ്രത്തിന്റെ ഉദ്ഘാടനവും ബാഗ്ചി പാര്ഥസാരഥി മള്ട്ടിസ്പെഷ്യാലിറ്റി ആശുപത്രിയുടെ തറക്കല്ലിടലും പ്രധാനമന്ത്രി നിര്വഹിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ബംഗളൂരു ഐ.ഐ.എസ്.സിയില് മസ്തിഷ്ക ഗവേഷണ കേന്ദ്രത്തിന്റെ ഉദ്ഘാടനവും ബാഗ്ചി പാര്ഥസാരഥി മള്ട്ടിസ്പെഷ്യാലിറ്റി ആശുപത്രിയുടെ തറക്കല്ലിടലും നിര്വഹിച്ചു.
പ്രധാനമന്ത്രിയുടെ ട്വീറ്റ്:
“ബംഗളൂരു ഐ.ഐ.എസ്.സിയില് മസ്തിഷ്ക ഗവേഷണ കേന്ദ്രം ഉദ്ഘാടനം ചെയ്യാനായതില് സന്തോഷമുണ്ട്. ഈ പദ്ധതിക്കു തറക്കല്ലിടാനുള്ള അവസരവും എനിക്കാണു ലഭിച്ചത് എന്നതിനാല് ആഹ്ലാദമേറെയാണ്. മസ്തിഷ്കസംബന്ധമായ തകരാറുകള് എങ്ങനെ കൈകാര്യം ചെയ്യാം എന്നതിനെക്കുറിച്ചുള്ള ഗവേഷണത്തില് ഈ കേന്ദ്രം മുന്പന്തിയിലായിരിക്കും.”
“ഓരോ രാജ്യവും ആരോഗ്യ സംരക്ഷണത്തിന് ഏറ്റവും പ്രാധാന്യം നല്കേണ്ട ഈ സമയത്ത്, ബാഗ്ചി പാര്ഥസാരഥി മള്ട്ടി സ്പെഷ്യാലിറ്റി ആശുപത്രി പോലുള്ള ശ്രമങ്ങള്ക്കു വലിയ പ്രാധാന്യമുണ്ട്. വരും കാലങ്ങളില്, അത് ആരോഗ്യപരിപാലനശേഷിക്കു കരുത്തുപകരുകയും ഈ മേഖലയിലെ ഗവേഷണങ്ങള്ക്കു വഴിതെളിക്കുന്നതിനെ പ്രോത്സാഹിപ്പിക്കുകയും ചെയ്യും.”
മസ്തിഷ്ക ഗവേഷണ സൗകര്യങ്ങളുള്ള ഗവേഷണ കേന്ദ്രമായി ഇതു വികസിപ്പിച്ചിരിക്കുന്നുവെന്നു മാത്രമല്ല, പ്രായവുമായി ബന്ധപ്പെട്ട മസ്തിഷ്ക വൈകല്യങ്ങള് കൈകാര്യം ചെയ്യുന്നതിനുള്ള തെളിവുകള് അടിസ്ഥാനമാക്കി പൊതുജനാരോഗ്യ ഇടപെടലുകള് നടത്തുന്നതിനുള്ള സുപ്രധാന ഗവേഷണം നടത്തുന്നതില് ഇതു ശ്രദ്ധ കേന്ദ്രീകരിക്കുകയും ചെയ്യും. 832 കിടക്കകളുള്ള ബാഗ്ചി പാര്ഥസാരഥി മള്ട്ടിസ്പെഷ്യാലിറ്റി ആശുപത്രി ബംഗളൂരുവിലെ ഐ.ഐ.എസ്.സി കാമ്പസിലാണ് വികസിപ്പിച്ചിരിക്കുന്നത്. ശാസ്ത്രം, എന്ജിനിയറിങ്, വൈദ്യശാസ്ത്രം എന്നിവയുടെ സംയോജനത്തിനും ഇതു സ്ഥാപനത്തെ സഹായിക്കും. ഇതു രാജ്യത്തെ ക്ലിനിക്കല് ഗവേഷണങ്ങള്ക്കു വേഗത വര്ധിപ്പിക്കുകയും രാജ്യത്തെ ആരോഗ്യപരിപാലന സേവനങ്ങള് മെച്ചപ്പെടുത്താന് സഹായിക്കുന്ന നൂതനമായ പ്രതിവിധികള് കണ്ടെത്താനായി പ്രവര്ത്തിക്കുകയും ചെയ്യും.
-ND-
(
പ്രധാനമന്ത്രിയുടെ ഓഫീസ്
വെള്ളത്തിലും കരയിലും ആകാശത്തിലുമുള്ള സ്ത്രീകളുടെ പുതിയ റെക്കോർഡുകൾ വികസിത ഇന്ത്യയെ കെട്ടിപ്പടുക്കുന്നതിൽ നാഴികക്കല്ലുകളായി തെളിയിക്കും: പ്രധാനമന്ത്രി
വികസിത ഇന്ത്യ കെട്ടിപ്പടുക്കുന്നതിലെ നാഴികക്കല്ലുകളായി വെള്ളത്തിലും കരയിലും ആകാശത്തും സ്ത്രീകളുടെ പുതിയ റെക്കോർഡുകൾ തെളിയിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
യാത്രക്കാരെ ലക്ഷ്യസ്ഥാനത്ത് എത്തിക്കുന്ന ഫെറിയുടെ സാരഥ്യം സെരാങ് സന്ധ്യ ഏറ്റെടുത്തതായി തുറമുഖ, ഷിപ്പിംഗ്, ജലപാത മന്ത്രാലയം അറിയിച്ച ട്വീറ്റിനോട് പ്രതികരിക്കുകയായിരുന്നു മോദി.
ഈ നേട്ടങ്ങളെ കുറിച്ച് പ്രധാനമന്ത്രി ട്വീറ്റ് ചെയ്തു;
സ്ത്രീ ശക്തിക്ക് സല്യൂട്ട്! ഒരു വികസിത ഇന്ത്യ കെട്ടിപ്പടുക്കുന്നതിൽ നാഴികക്കല്ലുകളായി വെള്ളത്തിലും കരയിലും ആകാശത്തും സ്ത്രീകളുടെ പുതിയ റെക്കോർഡുകൾ തെളിയിക്കും."
-ND-
(
പ്രധാനമന്ത്രിയുടെ ഓഫീസ്
പ്രതിഭാശാലിയായ ഷാൽമലിയുടെ വീഡിയോ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി യുവ ഗായിക ഷാൽമലിയുടെ ഒരു വീഡിയോ പങ്കുവെക്കുകയും അവളുടെ ആലാപന കഴിവിനെ പ്രശംസിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"ഈ വീഡിയോയ്ക്ക് എല്ലാവരുടെയും മുഖത്ത് പുഞ്ചിരി വിരിയിക്കാൻ കഴിയും. അസാധാരണമായ കഴിവും സർഗ്ഗാത്മകതയും. ശാൽമലിക്ക് ആശംസകൾ!"
This video can bring a smile on everyone’s face. Exceptional talent and creativity. Best wishes to Shalmalee! https://t.co/KvxJPJepQ4
— Narendra Modi  April 25, 2023
ಈ ವಿಡಿಯೋ ಪ್ರತಿಯೊಬ್ಬರ ಮುಖದ ಮೇಲೆ ಮುಗುಳುನಗೆ ತರಿಸಬಹುದು. ಅನನ್ಯ ಪ್ರತಿಭೆ ಹಾಗು ಸೃಜನಶೀಲತೆ. ಶಾಲ್ಮಲಿಗೆ ಶುಭಹಾರೈಕೆಗಳು! https://t.co/KvxJPJepQ4
— Narendra Modi  April 25, 2023
വനിതാ, ശിശു വികസന മന്ത്രാലയം
“സ്ത്രീകളുടെ സാമ്പത്തിക ശാക്തീകരണം” എന്ന വിഷയത്തിലുള്ള ബജറ്റ് വെബിനാറിനെ പ്രധാനമന്ത്രി നാളെ അഭിസംബോധന ചെയ്യും
സ്ത്രീകളുടെ ഉടമസ്ഥതയിലുള്ളതും വനിതകൾ നയിക്കുന്നതുമായ ബിസിനസ്സ് സംരംഭങ്ങളുടെ സുസ്ഥിര വളർച്ചയ്ക്ക് വേണ്ടിയുള്ള മാർഗ്ഗങ്ങൾ ഉറപ്പിക്കുന്നതിനും, കേന്ദ്ര ബജറ്റ് 2023-24 ലെ പ്രഖ്യാപനം നടപ്പിലാക്കുന്നതിനുള്ള തന്ത്രവും രൂപരേഖയും വികസിപ്പിക്കാനും വെബിനാർ ലക്ഷ്യമിടുന്നു.
"സ്ത്രീകളുടെ സാമ്പത്തിക ശാക്തീകരണം" എന്ന വിഷയത്തെക്കുറിച്ചുള്ള ബജറ്റ് വെബിനാറിന്റെ ഉദ്ഘാടന സമ്മേളനത്തെ പ്രധാനമന്ത്രി ശ്രീ നരേന്ദ്ര മോദി നാളെ രാവിലെ 10 മണിക്ക് അഭിസംബോധന ചെയ്യും. കേന്ദ്ര വനിതാ ശിശു വികസന മന്ത്രാലയവും ഗ്രാമവികസന മന്ത്രാലയവും ചേർന്നാണ് വെബിനാർ സംഘടിപ്പിക്കുന്നത്. സ്ത്രീകളുടെ ഉടമസ്ഥതയിലുള്ളതും സ്ത്രീകൾ നയിക്കുന്നതുമായ ബിസിനസ്സ് സംരംഭങ്ങളുടെ സുസ്ഥിര വളർച്ചയ്ക്കുള്ള വഴികൾ ഉറപ്പിക്കുകയാണ് വെബ്ബിനറിന്റെ ലക്ഷ്യം.
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി, കേന്ദ്ര ഗ്രാമവികസന മന്ത്രി ശ്രീ ഗിരിരാജ് സിംഗ്, വനിതാ ശിശു വികസന സഹമന്ത്രി മഹേന്ദ്രഭായ് മുൻജ്പാറ, എന്നിവരും മറ്റ് പൊതു-സ്വകാര്യ മേഖലകളിലെ പ്രമുഖരും ഉദ്യോഗസ്ഥരും ഉദ്ഘാടന സമ്മേളനത്തിൽ പങ്കെടുക്കും. ബജറ്റ് നടപ്പാക്കൽ തന്ത്രത്തെക്കുറിച്ചുള്ള വെബിനാറിൽ വനിതാ ശിശു വികസന സെക്രട്ടറിയുടെ അവതരണവും ഉണ്ടായിരിക്കും
ഉദ്ഘാടന സെഷനുശേഷം, സ്വയം സഹായ സംഘങ്ങളെ വൻകിട ബിസിനസ്സ് സംരംഭങ്ങൾ/കൂട്ടായ്മകളാക്കി ഉയർത്തുക എന്ന വിഷയത്തിൽ മൂന്ന് ബ്രേക്ക്-ഔട്ട് സെഷനുകൾ നടക്കും. സാങ്കേതികവിദ്യയും സാമ്പത്തിക സഹായവും പ്രയോജനപ്പെടുത്തൽ , മാർക്കറ്റുകളും ബിസിനസ്സ് വിപുലീകരണവും തുടങ്ങിയവയിൽ വിദഗ്ധർ, വനിതാ സ്വയം സഹായ ഗ്രൂപ്പ് ഫെഡറേഷനുകൾ, മറ്റ് പങ്കാളികൾ എന്നിവർ വിപുലമായ ചർച്ചകൾ നടത്തും.
വെബിനാറിന്റെ തത്സമയ വെബ്കാസ്റ്റിംഗ് ഉണ്ടായിരിക്കും. ഗവണ്മെന്റ് ഉദ്യോഗസ്ഥർ, വനിതാ സ്വയം സഹായ സംഘാംഗങ്ങൾ/ ഫെഡറേഷനുകൾ, പൊതു/സ്വകാര്യ മേഖലാ ബാങ്കുകളുടെ പ്രതിനിധികൾ, അഗ്രി-ടെക് കമ്പനികൾ, സിവിൽ സൊസൈറ്റി ഓർഗനൈസേഷനുകൾ, അക്കാദമിക് സ്ഥാപനങ്ങൾ, വാണിജ്യ, വ്യവസായ ചേംബറുകളിലെ അംഗങ്ങൾ തുടങ്ങിയവർ വെബിനാറിൽ പങ്കെടുക്കും.
കേന്ദ്ര ധനമന്ത്രിയുടെ ബജറ്റ് പ്രസംഗത്തിൽ സ്ത്രീകളുടെ സാമ്പത്തിക ശാക്തീകരണവുമായി ബന്ധപ്പെട്ട് , 81 ലക്ഷം സ്വയം സഹായ സംഘങ്ങളെ അണിനിരത്തുന്നതിൽ DAY-NRLM നേടിയ ശ്രദ്ധേയമായ വിജയം, അസംസ്കൃത വസ്തുക്കളുടെ വിതരണത്തിൽ ഉചിതമായ ഇടപെടലുകളിലൂടെ വൻകിട ഉൽപ്പാദക സംരംഭങ്ങളുടെ രൂപീകരണത്തിലൂടെയോ കൂട്ടായ്മകളിലൂടെയോ സാമ്പത്തിക ശാക്തീകരണത്തിന്റെ അടുത്ത ഘട്ടത്തിലേക്ക് കൊണ്ടുപോകുമെന്ന് പറയുന്നു. വൻകിട ഉപഭോക്തൃ വിപണികളെ സേവിക്കുന്നതിനായി പ്രൊഫഷണലായി കൈകാര്യം ചെയ്യുന്ന രീതിയിൽ അവരുടെ ഉൽപ്പന്നങ്ങളുടെ രൂപകൽപ്പന, ഗുണനിലവാരം, ബ്രാൻഡിംഗ്, വിപണനം എന്നിവയുമായി ബന്ധപ്പെട്ട പ്രവർത്തനങ്ങൾ വർദ്ധിപ്പിക്കുന്നതിനും അവയിൽ ചിലത് 'യൂണികോണുകളാക്കി ' ആക്കി മാറ്റുന്നതിനും ശ്രമം ഉണ്ടാകുമെന്ന് ബജറ്റിൽ പറഞ്ഞിട്ടുണ്ട്. .
ബ്രേക്ക്-ഔട്ട് സെഷനുകൾക്ക് ശേഷം ഒരു സമാപന സെഷനും ഉണ്ടായിരിക്കും, അതിൽ മൂന്ന് ബ്രേക്കൗട്ട് സെഷനുകളിലെയും മോഡറേറ്റർമാരുടെ അവതരണങ്ങൾ സംബന്ധിച്ച് ലൈൻ മന്ത്രാലയങ്ങളുടെ / വകുപ്പുകളുടെ സെക്രട്ടറിമാരുടെയും മറ്റ് പങ്കാളികളുടെയും സാന്നിധ്യത്തിൽ തുറന്ന ചർച്ചയും ഉണ്ടായിരിക്കും.
https://webcast.gov.in/mwcd
ND
(Visitor Counter : 131
പ്രധാനമന്ത്രിയുടെ ഓഫീസ്
പ്രധാനമന്ത്രി മേയ് 12ന് ഗുജറാത്ത് സന്ദര്ശിക്കും
4400 കോടിയോളം രൂപയ്ക്കുള്ള പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി നിര്വഹിക്കും
19,000 ഗുണഭോക്താക്കള്ക്ക് പി.എം.എ.വൈ പദ്ധതിക്ക് കീഴിലുള്ള വീടുകള് കൈമാറും
പ്രധാനമന്ത്രി ഗിഫ്റ്റ് സിറ്റി സന്ദര്ശിച്ച് വിവിധ പദ്ധതികളുടെ നിലവിലെ സ്ഥിതി അവലോകനം ചെയ്യും
അഖില ഭാരതീയ ശിക്ഷാ സംഘ് അധിവേശനില് പ്രധാനമന്ത്രി പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി മേയ് 12 ന് ഗുജറാത്ത് സന്ദര്ശിക്കും. ഗാന്ധിനഗറില് നടക്കുന്ന അഖില ഭാരതീയ ശിക്ഷാ സംഘ് അധിവേശനില് രാവിലെ 10.30ന് പ്രധാനമന്ത്രി പങ്കെടുക്കും. അതിനുശേഷം ഉച്ചയ്ക്ക് 12 മണിക്ക് ഗാന്ധിനഗറില് 4400 കോടി രൂപയുടെ വിവിധ പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം നിര്വഹിക്കും. ഉച്ചകഴിഞ്ഞ് മൂന്നിന് പ്രധാനമന്ത്രി ഗിഫ്റ്റ് സിറ്റി സന്ദര്ശിക്കും.
വികസന പദ്ധതികളുടെ ഉദ്ഘാടനവും ശിലാസ്ഥാപനവും :
ഗാന്ധിനഗറില് നടക്കുന്ന പരിപാടിയില് 2450 കോടി രൂപയുടെ വികസന പദ്ധതികളുടെ ഉദ്ഘാടനവും ശിലാസ്ഥാപനവും പ്രധാനമന്ത്രി നിര്വഹിക്കും. നഗരവികസന . ജലവിതരണ, റോഡ്, ഗതാഗത , ധാതു, ഖനി വകുപ്പുകളുടെ പദ്ധതികള് ഇതില് ഉള്പ്പെടുന്നു.
ബനസ്കന്ത ജില്ലയിലെ ബഹുഗ്രാമ കുടിവെള്ള വിതരണ അനുബന്ധ പദ്ധതികള് , അഹമ്മദാബാദിലെ നദീ മേല്പ്പാലം, നരോദ ജി.ഐ.ഡി.സിയിലെ ഡ്രെയിനേജ് ശേഖരണ ശൃംഖല, മെഹ്സാനയിലെയും അഹമ്മദാബാദിലെയും മലിനജല സംസ്കരണ പ്ലാന്റുകള്, ദഹേഗാമിലെ ഓഡിറ്റോറിയം എന്നിവയും ഉദ്ഘാടനം ചെയ്യുന്ന മറ്റ് പദ്ധതികള്ക്കൊപ്പം ഉള്പ്പെടുന്നു. ജുനഗഡ് ജില്ലയിലെ ബൃഹദ് ) പൈപ്പ് ലൈന് പദ്ധതി, ഗാന്ധിനഗര് ജില്ലയിലെ ജലവിതരണ പദ്ധതികളുടെ ശേഷി വര്ദ്ധിപ്പിക്കല്, മേല്പ്പാലങ്ങളുടെ നിര്മ്മാണം, പുതിയ ജലവിതരണ സ്റ്റേഷന്, വിവിധ നഗരാസൂത്രണ റോഡുകള് തുടങ്ങിയ പദ്ധതികളും തറക്കല്ലിടുന്നവയിൽ ഉള്പ്പെടുന്നു.
പി.എം.എ.വൈ  പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി നിര്വഹിക്കും, കൂടാതെ, പദ്ധതി പ്രകാരം നിര്മ്മിച്ച 19,000 വീടുകളുടെ ഗൃഹപ്രവേശത്തിലും അദ്ദേഹം പങ്കെടുക്കും. പദ്ധതിയുടെ ഗുണഭോക്താക്കള്ക്ക് പരിപാടിയില് വച്ച് അദ്ദേഹം താക്കോല് കൈമാറും. ഈ പദ്ധതികളുടെ ആകെ അടങ്കല് ഏകദേശം 1950 കോടി രൂപയാണ്.
പ്രധാനമന്ത്രി ഗിഫ്റ്റ് സിറ്റിയില്;
ഗാന്ധിനഗറിലെ ഗുജറാത്ത് ഇന്റര്നാഷണല് ഫിനാന്സ് ടെക് സിറ്റി  പ്രധാനമന്ത്രി സന്ദര്ശിക്കും. സന്ദര്ശന വേളയില് ഗിഫ്റ്റ് സിറ്റിയില് നടന്നുകൊണ്ടിരിക്കുന്ന വിവിധ പദ്ധതികളുടെ സ്ഥിതി അദ്ദേഹം അവലോകനം ചെയ്യും. ഗിഫ്റ്റ് സിറ്റിയിലെ തങ്ങളുടെ അനുഭവത്തേയും ഭാവി പദ്ധതികളേയും കുറിച്ച് മനസ്സിലാക്കാന് ഗിഫ്റ്റ് ഐ.എഫ്.എസ്.സി  സ്ഥാപനങ്ങളുമായി അദ്ദേഹം ആശയവിനിമയവും നടത്തും. നഗരത്തിലെ അണ്ടര്ഗ്രൗണ്ട് യൂട്ടിലിറ്റി ടണല് , ഓട്ടോമേറ്റഡ് മാലിന്യ സംഭരണ വേര്തിരിക്കല് പ്ലാന്റ് എന്നിവയുള്പ്പെടെയുള്ള പ്രധാന അടിസ്ഥാന സൗകര്യങ്ങളും പ്രധാനമന്ത്രി സന്ദര്ശിക്കും.
അഖില ഭാരതീയ ശിക്ഷാ സംഘ് അധികാർ :
ഓള് ഇന്ത്യ പ്രൈമറി ടീച്ചേഴ്സ് ഫെഡറേഷന്റെ 29-ാമത് ദ്വിവത്സര സമ്മേളനമായ അഖില് ഭാരതീയ ശിക്ഷാ സംഘ് അഅധിവേശനില് പ്രധാനമന്ത്രി പങ്കെടുക്കും. 'വിദ്യാഭ്യാസരംഗത്തെ പരിവര്ത്തനത്തിന്റെ ഹൃദയം അദ്ധ്യാപകര്രാണ്' എന്നതാണ് ഈ സമ്മേളനത്തിന്റെ പ്രമേയം .
ND
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 89കോടി പിന്നിട്ടു
ന്യൂഡൽഹി, ഒക്ടോബർ 01 , 2021
കഴിഞ്ഞ 24 മണിക്കൂറിൽ 64,40,451 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 89 കോടി  പിന്നിട്ടു. 86,46,674 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 28,246 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,30,43,144 ആയി. ദേശീയ രോഗമുക്തി നിരക്ക് 97.86%.രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ.
കേന്ദ്ര സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായ 96 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
രാജ്യത്തു തുടർച്ചയായി രണ്ടാം ദിവസവും റിപ്പോർട്ട് ചെയ്ത രോഗികളുടെ എണ്ണം 20000 ത്തിൽ കുറവ്. കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 26,727 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,75,224 പേരാണ്.കഴിഞ്ഞ 196 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.82 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,20,899 പരിശോധനകൾ നടത്തി. ആകെ 57.04 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.70 ശതമാനമാണ്. കഴിഞ്ഞ 98 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.76 ശതമാനമാണ്. കഴിഞ്ഞ 32 ദിവസമായി ഇത് 3 ശതമാനത്തിൽ താഴെയും 115 ദിവസമായി 5 ശതമാനത്തിൽ താഴെയുമാണ്
SKY
(Visitor Counter : 170
സാമൂഹ്യനീതി, ശാക്തീകരണ മന്ത്രാലയം
ദേശീയ മാനസികാരോഗ്യ പുനരധിവാസ കേന്ദ്രം ഭോപ്പാലിനു പകരം സെഹോര് ജില്ലയില് സ്ഥാപിക്കുന്നതിനു മന്ത്രിസഭയുടെ അനുമതി
 ഭോപ്പാലില് സ്ഥാപിക്കാന് 16.05.2018നു കൈക്കൊണ്ട തീരുമാനം ഭാഗികമായി പരിഷ്കരിച്ച് സെഹോര് ജില്ലയില് സ്ഥാപിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
നേട്ടങ്ങള്:
മാനസിക രോഗ പുനരധിവാസ മേഖലയില് ഈ മാതൃകയിലുള്ള പ്രഥമ കേന്ദ്രമാണ് എന്.ഐ.എം.എച്ച്.ആര്. ഈ കേന്ദ്രം മാനസികാരോഗ്യ പുനരധിവാസ മേഖലയില് മനുഷ്യവിഭവ, ഗവേഷണ ശേഷിവര്ധന സാധ്യമാക്കുന്ന മികവിന്റെ കേന്ദ്രമായും മാനസികാരോഗ്യമുള്ളവരുടെ ഫലപ്രദമായ പുനരധിവാസത്തിനു മാതൃകകളും വ്യവസ്ഥകളും നിര്ദേശിക്കുന്ന കേന്ദ്രമായും നിലകൊള്ളും.
പ്രധാനമന്ത്രിയുടെ ഓഫീസ്
ഇന്ത്യയുടെ ജി 20 അധ്യക്ഷപദവുമായി ബന്ധപ്പെട്ട ഏകോപന സമിതിയുടെ ആറാം യോഗത്തില് പ്രധാനമന്ത്രിയുടെ പ്രിന്സിപ്പല് സെക്രട്ടറി അധ്യക്ഷനായി
സെപ്റ്റംബര് 9നും 10നും ന്യൂഡല്ഹിയില് നടക്കുന്ന ജി-20 ഉച്ചകോടിയുടെ ഭരണപരമായ ക്രമീകരണങ്ങള് അവലോകനം ചെയ്തു
ജി 20 ഉച്ചകോടി വിജയകരമാക്കാന് എല്ലാ ഏജന്സികളും 'ഗവണ്മെന്റിന്റെ സർവതോമുഖ' സമീപനത്തില് പ്രവര്ത്തിക്കണം: ഡോ. പി കെ മിശ്ര
വിവിധ ഏജന്സികളുടെ പ്രവര്ത്തനം സുഗമമാക്കുന്നതിന് ഉച്ചകോടി വേദിയില് ഡ്രൈ റണ്ണുകളും മോക്ക് എക്സർസൈസുകളും നടത്തും
ഇന്ത്യയുടെ ജി20 അധ്യക്ഷപദവുമായി ബന്ധപ്പെട്ട ഏകോപന സമിതിയുടെ ആറാം യോഗം ന്യൂഡല്ഹി പ്രഗതി മൈതാനത്തെ പ്രദർശന-സമ്മേളന നഗരിയിൽ  നടന്നു. രാജ്യതലസ്ഥാനത്ത് സെപ്റ്റംബര് 9നും 10നും നടക്കുന്ന ജി20 ഉച്ചകോടിയുമായി ബന്ധപ്പെട്ട തയ്യാറെടുപ്പുകളാണ് പ്രധാനമന്ത്രിയുടെ പ്രിന്സിപ്പല് സെക്രട്ടറി ഡോ. പി കെ മിശ്രയുടെ അധ്യക്ഷത്തില് ചേര്ന്ന യോഗം ചര്ച്ച ചെയ്തത്.
ഉച്ചകോടി വേദിയിലെ ക്രമീകരണങ്ങൾ, പ്രോട്ടോക്കോള്, സുരക്ഷ, വിമാനത്താവള ഏകോപനം, മാധ്യമങ്ങള്, അടിസ്ഥാനസൗകര്യ നവീകരണം, ഡല്ഹിയിലെയും അയല് സംസ്ഥാനങ്ങളിലെയും ക്രമീകരണങ്ങള് എന്നിവയുമായി ബന്ധപ്പെട്ട കാര്യങ്ങള് സമിതി വിശദമായി വിലയിരുത്തി. ഉച്ചകോടി വിജയകരമാക്കാന് എല്ലാ ഏജന്സികളും 'ഗവണ്മെന്റിന്റെ സർവതോമുഖ' സമീപനത്തില് പ്രവര്ത്തിക്കണമെന്ന് ഡോ. പി കെ മിശ്ര ആവശ്യപ്പെട്ടു.
ഉച്ചകോടിയുമായി ബന്ധപ്പെട്ട വിവിധ യോഗങ്ങള്ക്കായി നിര്ദേശിക്കപ്പെട്ടിരിക്കുന്ന ഓരോ വേദികളിലും സമിതി അംഗങ്ങള് സന്ദര്ശനം നടത്തുകയും സസൂക്ഷ്മം കാര്യങ്ങള് വിലയിരുത്തുകയും ചെയ്തു. വിവിധ ഏജന്സികളുടെ പ്രവര്ത്തനം സുഗമമാക്കുന്നതിന് ഉച്ചകോടി വേദിയില് ഡ്രൈ റണ്ണുകളും മോക്ക് എക്സ്സർസൈസുകളും നടത്താനും തീരുമാനിച്ചു. ഉച്ചകോടിയുമായി ബന്ധപ്പെട്ട തയ്യാറെടുപ്പുകള്ക്കായുള്ള നിര്ദേശങ്ങളും സമിതി നല്കി. അടുത്ത അവലോകനത്തിനായി രണ്ടാഴ്ചയ്ക്കുള്ളിൽ വീണ്ടും യോഗം ചേരാനും തരുമാനിച്ചു.
ഇന്ത്യയുടെ ജി20 അധ്യക്ഷതയുടെ ഭാഗമായി ഇതുവരെ നടന്ന യോഗങ്ങളും ഇനി നടക്കാനിരിക്കുന്ന യോഗങ്ങളുമായി ബന്ധപ്പെട്ട പ്രവര്ത്തനങ്ങളും തയ്യാറെടുപ്പുകളും സമിതി അവലോകനം ചെയ്തു. ഇന്ത്യയുടെ അധ്യക്ഷതയില് ഇതുവരെ രാജ്യത്തെ 55 വ്യത്യസ്തയിടങ്ങളിലായി 170 യോഗങ്ങള് നടന്നുവെന്ന് സമിതി വിലയിരുത്തി. 2023 ജൂലൈ, ഓഗസ്റ്റ് മാസങ്ങളിലായി നിരവധി മന്ത്രിതലയോഗങ്ങളും നടക്കും.
ഇന്ത്യയുടെ അധ്യക്ഷതയ്ക്കു കീഴിൽ നടക്കുന്ന യോഗങ്ങള്ക്ക് വേണ്ടുന്ന തയ്യാറെടുപ്പുകളും സജ്ജീകരണങ്ങളും സുഗമമാക്കാനാണ് കേന്ദ്രമന്ത്രിസഭ ഏകോപനസമിതിക്കു രൂപംനൽകിയത്. ഇതുവരെ അഞ്ച് ഏകോപനസമിതി യോഗങ്ങളാണു നടന്നത്. ഇതിനുപുറമെ, ഇന്ത്യയുടെ ജി 20 അധ്യക്ഷതയുമായി ബന്ധപ്പെട്ട സുപ്രധാനമായതും ലോജിസ്റ്റിക്കല് പ്രശ്നങ്ങളും ചര്ച്ച ചെയ്യുന്നതിനായി നിരവധി യോഗങ്ങളും ചേര്ന്നിരുന്നു.
ദേശീയ സുരക്ഷാ ഉപദേഷ്ടാവ് ശ്രീ അജിത് ഡോവല്, ഡല്ഹി ലെഫ്റ്റനന്റ് ഗവര്ണര് ശ്രീ വി കെ സക്സേന, കാബിനറ്റ് സെക്രട്ടറി ശ്രീ രാജീവ് ഗൗബ തുടങ്ങിയവര് യോഗത്തില് പങ്കെടുത്തു.
ND
(
മന്ത്രിസഭ
ദേശീയ ഹോമിയോപതി കമ്മിഷന്  രൂപീകരിക്കുന്നതിനുള്ള ബില്ലിന് മന്ത്രിസഭയുടെ അനുമതി
2018 ലെ കരട് ദേശീയ ഹോമിയോപ്പതി കമ്മിഷന് ബില്ലിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. നിലവിലുള്ള കേന്ദ്ര ഹോമിയോപ്പതി കൗണ്സിലിന് പകരം സുതാര്യതയുള്ള പുതിയൊരു സംവിധാനം കൊണ്ടുവരാന് ഉദ്ദേശിച്ചുള്ളതാണ് ബില്ല്.
ഹോമിയോപ്പതി വിദ്യാഭ്യാസ ബോര്ഡിന്റെ കീഴില് മൊത്തത്തിലുള്ള ഹോമിയോപ്പതി വിദ്യാഭ്യാസത്തിന്റെ നടത്തിപ്പിനായി മൂന്ന് സ്വയം ഭരണ ബോര്ഡുകള് അടങ്ങുന്ന ദേശീയ കമ്മിഷന് രൂപീകരിക്കാന് കരട് ബില് വ്യവസ്ഥ ചെയ്യുന്നു. ഹോമിയോപ്പതി വിദ്യാഭ്യാസ സ്ഥാപനങ്ങള്ക്ക് അനുമതി നല്കാന് റേറ്റിംഗിനും, വിലയിരുത്തലിനുമായുള്ള ബോര്ഡ്, ദേശീയ രജിസ്റ്റര് തയ്യാറാക്കുന്നതിനായി ഹോമിയോപ്പതി പ്രാക്ടീഷണറുമാരുടെ രജിസ്ട്രേഷന്, ധാര്മ്മിക വിഷയങ്ങള് എന്നിവ കൈകാര്യം ചെയ്യാന് ബോര്ഡ് ഓഫ് എത്തിക്സ് ആന്റ് രജിസ്ട്രേഷന് മുതലായവ ഇതില് ഉള്പ്പെടും.
പ്രാക്ടീസിംഗ് ലൈസന്സ് കിട്ടാന് എല്ലാ ബിരുദ ദാരികള്ക്കുമായി പൊതുവായൊരു എന്ട്രന്സ് പരീക്ഷയും, എക്സിറ്റ് പരീക്ഷയും നടത്താന് ബില്ലില് വ്യവസ്ഥയുണ്ട്.
അലോപ്പതി സമ്പ്രദായത്തിന് വേണ്ടിയുള്ള നിര്ദ്ദിഷ്ട മെഡിക്കല് കമ്മിഷന്റെ മാതൃകയില് ഹോമിയോ മെഡിക്കല് വിദ്യാഭ്യാസ രംഗത്ത് പരിഷ്ക്കാരങ്ങള് കൊണ്ട് വരാന് ബില്ല് ലക്ഷ്യമിടുന്നു. കേന്ദ്ര ഹോമിയോപ്പതി ലൈസന്സിന് പകരം ഓഡിനന്സ് വഴിയും, നിയമഭേദഗതി വഴിയും, ബോര്ഡ് ഓഫ് ഗവര്ണേഴ്സിനെ നേരത്തെ വിനിയോഗിച്ചിരുന്നു.
(ND MRD - 959
യുവജനകാര്യ, കായിക മന്ത്രാലയം
ഇന്ത്യൻ അമ്പെയ്ത്ത് അസോസിയേഷന്റെ  ഗവണ്മെന്റ് അംഗീകാരം തിരികെ നൽകി യുവജനകാര്യ-കായിക മന്ത്രാലയം
(ഇന്ത്യൻ അമ്പെയ്ത്ത് അസോസിയേഷനു ദേശീയ കായിക ഫെഡറേഷൻ എന്ന ഗവണ്മെന്റ് അംഗീകാരം തിരികെ നൽകി യുവജനകാര്യ-കായിക മന്ത്രാലയം. രാജ്യത്തെ അമ്പെയ്ത്ത് മത്സരങ്ങളുടെ പ്രോത്സാഹനവും നിയന്ത്രണവും ലക്ഷ്യമിട്ടാണ് നടപടി.
ദേശീയ കായിക വികസന ചട്ടം 2011  അനുസരിച്ച് തിരഞ്ഞെടുപ്പ് നടത്തുന്നതിൽ വീഴ്ച വരുത്തിയതിനെ തുടർന്ന് എട്ടു വർഷം മുൻപാണ് അസോസിയേഷന്റെ അംഗീകാരം കേന്ദ്രസർക്കാർ പിൻവലിച്ചത്. AAI യ്ക്ക് നിലവിൽ ലഭിച്ചിരിക്കുന്ന ഭരണകൂട അംഗീകാരം ഒരു വർഷ കാലാവധി ഉള്ളതാണ്.
യുവജനകാര്യ-കായിക മന്ത്രാലയത്തിന് നടപടിയെ കേന്ദ്ര ഗിരിവർഗ്ഗ കാര്യ മന്ത്രിയും ഇന്ത്യൻ അമ്പെയ്ത്ത് അസോസിയേഷൻ അധ്യക്ഷനുമായ ശ്രീ അർജുൻ മുണ്ട സ്വാഗതം ചെയ്തു.
അമ്പെയ്ത്ത് മേഖലയുടെയും കായിക താരങ്ങളുടെയും നന്മയ്ക്കും ഉയർന്ന മൂല്യങ്ങളും ആദർശങ്ങളും ഉയര്ത്തിപിടിക്കുന്നതിനും യുവജനകാര്യ-കായിക മന്ത്രാലയവും ആയി ചേർന്ന് AAI പ്രവർത്തിക്കുമെന്ന് ശ്രീ മുണ്ട വ്യക്തമാക്കി.
അന്താരാഷ്ട്ര അമ്പെയ്ത്ത് ഫെഡറേഷനും AAI യ്ക്ക് മേൽ ഏർപ്പെടുത്തിയിരുന്ന നിരോധനം മാറ്റിയിട്ടുണ്ട്. നിലവിൽ ഇന്ത്യൻ ഒളിമ്പിക് അസോസിയേഷന്റെയും ലോക അമ്പെയ്തു ഫെഡറേഷന്റെയും അംഗീകാരം AAI യ്ക്ക് ഉണ്ട്.
പ്രധാനമന്ത്രിയുടെ ഓഫീസ്
മിഖായേൽ ഗോർബച്ചേവിന്റെ വിയോഗത്തിൽ പ്രധാനമന്ത്രി അനുശോചിച്ചു
മിഖായേൽ ഗോർബച്ചേവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"ചരിത്രത്തിന്റെ ഗതിയിൽ മായാത്ത മുദ്ര പതിപ്പിച്ച 20-ാം നൂറ്റാണ്ടിലെ പ്രമുഖ രാഷ്ട്രതന്ത്രജ്ഞരിൽ ഒരാളായ മിഖായേൽ ഗോർബച്ചേവിന്റെ കുടുംബത്തിനും സുഹൃത്തുക്കൾക്കും ഞാൻ ഞങ്ങളുടെ അഗാധമായ അനുശോചനം രേഖപ്പെടുത്തുന്നു. ഇന്ത്യയുമായുള്ള ബന്ധം ശക്തിപ്പെടുത്തുന്നതിന് അദ്ദേഹം നൽകിയ സംഭാവനകളെ ഞങ്ങൾ അനുസ്മരിക്കുകയും വിലമതിക്കുകയും ചെയ്യുന്നു."
--ND--
(I extend our deepest condolences to the family and friends of H.E. Mr. Mikhail Gorbachev, one of the leading statesmen of the 20th century who left an indelible mark on the course of history. We recall and value his contribution to strengthening of relations with India.
— Narendra Modi  September 1, 2022
പ്രധാനമന്ത്രിയുടെ ഓഫീസ്
ആർച്ച് ബിഷപ്പ് എമിരിറ്റസ് ഡെസ്മണ്ട് ടുട്ടുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
ആർച്ച് ബിഷപ്പ് എമിരിറ്റസ് ഡെസ്മണ്ട് ടുട്ടുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ആഗോളതലത്തിൽ എണ്ണമറ്റ ആളുകൾക്ക് വഴികാട്ടിയായിരുന്നു ആർച്ച് ബിഷപ്പ് എമിരിറ്റസ് ഡെസ്മണ്ട് ടുട്ടു. മാനുഷിക അന്തസ്സിനും സമത്വത്തിനും അദ്ദേഹം നൽകിയ ഊന്നൽ എക്കാലവും സ്മരിക്കപ്പെടും. അദ്ദേഹത്തിന്റെ വിയോഗത്തിൽ ഞാൻ അഗാധമായ ദുഃഖം രേഖപ്പെടുത്തുന്നു, അദ്ദേഹത്തിന്റെ എല്ലാ ആരാധകർക്കും എന്റെ ഹൃദയംഗമമായ അനുശോചനം അറിയിക്കുന്നു. അദ്ദേഹത്തിന്റെ ആത്മാവിന് നിത്യ ശാന്തി നേരുന്നു."
Archbishop Emeritus Desmond Tutu was a guiding light for countless people globally. His emphasis on human dignity and equality will be forever remembered. I am deeply saddened by his demise, and extend my heartfelt condolences to all his admirers. May his soul rest in peace.
— Narendra Modi  December 26, 2021
ND MRD